CELEX: 62008CN0513
Language: sk
Date: 2008-11-26 00:00:00
Title: Vec C-513/08 P: Odvolanie podané 26. novembra 2008 : Luigi Marcuccio proti rozsudku Súdu prvého stupňa (štvrtá komora) z  9. septembra 2008 vo veci T-143/08, Marcuccio/Komisia

7.2.2009   
            
            
               SK
            
            
               Úradný vestník Európskej únie
            
            
               C 32/19
            
         Odvolanie podané 26. novembra 2008: Luigi Marcuccio proti rozsudku Súdu prvého stupňa (štvrtá komora) z 9. septembra 2008 vo veci T-143/08, Marcuccio/Komisia
   (Vec C-513/08 P)
   (2009/C 32/31)
   Jazyk konania: taliančina
   Účastníci konania
   
      Odvolateľ: Luigi Marcuccio (v zastúpení: G. Cipressa, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               1. v každom prípade:
               
                           1.a)
                        
                        
                           zrušiť v celom rozsahu napadnuté uznesenie;
                        
                     
                           1.b)
                        
                        
                           vyhlásiť predmetnú žalobu v každom ohľade za prípustnú,
                        
                     
                  a okrem toho
               
            
         
               —
            
            
               
                  2/A: predovšetkým: (2/A.1) zrušiť sporné rozhodnutie; (2/A.2) zrušiť v potrebnom rozsahu výkaz č. 58; (2/A.3) zrušiť v potrebnom rozsahu rozhodnutie o zamietnutí sťažnosti; (2/A.4) uložiť žalovanej povinnosť zaplatiť žalobcovi sumu 324,09 eura (tristodvadsaťštyri eur a deväť centov) alebo sumy vyššie alebo nižšie, ktoré Súdny dvor bude považovať za primerané a spravodlivé; (2/A.5) uložiť žalovanej povinnosť v potrebnom rozsahu zaplatiť žalobcovi v súlade s pravidlami uplatniteľnými v predmetnej veci zostávajúce zatiaľ neuhradené náklady lekárskeho vyšetrenia z 28. septembra 2005; (2/A.6) uložiť žalovanej povinnosť zaplatiť žalobcovi úroky z omeškania zo súm uvedených v bodoch 2/A.4 a 2/A.5 predmetného odvolania s kapitalizáciou dies a quo a dies ad quem tak, ako sú určené v žalobe na prvom stupni; (2/A.7) uložiť žalovanej povinnosť nahradiť žalobcovi všetky ním znášané trovy konania,
               alebo
            
         
               —
            
            
               
                  2/B: subsidiárne vrátiť vec Súdu prvého stupňa na ďalšie konanie.
            
         Odvolacie dôvody a hlavné tvrdenia
   
               1.
            
            
               Skreslenie skutkových okolností a tvrdení žalobcu v jeho vyjadreniach spôsobujúce hmotnoprávnu nepresnosť posúdení vykonaných Súdom prvého stupňa (osobitne: body 36, 38, 39 a 41 napadnutého uznesenia).
            
         
               2.
            
            
               Nesprávny výklad a uplatnenie pojmu napadnuteľného aktu vrátane zámeny, iracionálnosť, nedostatok logiky, porušenie článku 231 ES a porušenie judikatúry týkajúcej sa účinkov zrušenia rozhodnutia inštitúcie Spoločenstva zo strany súdu Spoločenstva, porušenie zásady právnej sily rozhodnutej veci, porušenie zásady rozdelenia právomoci (osobitne: body 39 a 41 napadnutého uznesenia).